Maksimas Katchė

Maksimas Katchė (1879 m. lapkričio 5 d. Joniškis – 1933 m. birželio 10 d. Biržai) – Rusijos imperijos kariuomenės ir Lietuvos karinis veikėjas, generolas leitenantas.

Biografija 
Kilęs iš Baltijos vokiečių. 1899 m. baigęs Vladimiro karo mokyklą Sankt Peterburge tarnavo Rusijos imperijos kariuomenėje. 1904–1905 m. Japonijos-Rusijos karo dalyvis. 1908–1911 m. tarnavo Vilniaus karo mokykloje. Pirmojo pasaulinio karo dalyvis, 1916 m. pulkininkas. Nuo 1916 m. gruodžio mėn. šaulių pulko vadas.

1918 m. grįžo į Lietuvą. 1919 m. balandžio mėn. mobilizuotas į Lietuvos kariuomenę. 1919–1920 m. dalyvavo kovose su Raudonąja armija, bermontininkais ir Lenkijos kariuomenės daliniais. Buvo Panevėžio atskirojo bataliono instruktorius. Kaip vienas geriausių karinės taktikos specialistų, parengė Ukmergės, Kurklių-Panevėžio karinių operacijų planus, prisidėjo prie Zarasų operacijos rengimo. 1919 m. lapkričio mėn. Antrosios brigados vadas, ją performavus, Antrosios pėstininkų divizijos vadas. 1920 m. generolas leitenantas. 1920 m. liepos – rugpjūčio mėn. ir 1921 m. gegužės mėn. – 1922 m. spalio mėn. Lietuvos kariuomenės Generalinio štabo viršininkas. 1920 m. rugsėjo mėn. Suvalkų derybų su Lenkija Lietuvos delegacijos karinis atstovas, su kitais pasirašė Suvalkų sutartį. 1921 m. balandžio 1 d. organizavo Aukštuosius karininkų kursus, pirmasis jų viršininkas. Bendradarbiavo leidinyje „Mūsų žinynas“. Gegužės 29 d. paskirtas Generalinio štabo viršininku. 1922 m. spalio 7 d. dėl sveikatos (pačiam prašant) išleistas į atsargą. Gyveno Biržuose, kur mirė 1933 m. birželio 10 d. Palaidotas Biržų senosiose evangelikų liuteronų kapinėse.

Buvo vedęs Bertą Adelaidą Jansonaitę (1876–1951), šeimoje užaugo Peters (1903–1981) ir Paulius (1905–1974). Visi trys 1941 m. reemigravo į Vokietiją.

Įvertinimas 
 1905 m. Rusijos šv. Onos 4 laipsnio ordinas
 1905 m. Rusijos Šv.Stanislavo 3 laipsnio ordinas su kalavijais
 1905 m. Rusijos šv. Onos 3 laipsnio ordinas su bantu
 1905 m. Rusijos šv. Stanislovo  2 laipsnio ordinas su kalavijais
 1907 m. Rusijos Šv. Jurgio 4 laipsnio ordinas
 1915 m. Rusijos šv. Vladimiro 4 laipsnio ordinas
 1915 m. Rusijos šv. Jurgio aukso ginklas
 1915 m. Rusijos šv. Onos 2 laipsnio ordinas
 1919 m. Vyčio kryžiaus 5 laipsnio ordinas
 1919 m. Vyčio kryžiaus 4 laipsnio ordinas
 1926 m. Latvijos Lačplėsio 3 laipsnio karo ordinas
 1928 m. Nepriklausomybės medalis
 1929 m. Latvijos Išsivadavimo karo 10-mečio medalis

Literatūra 
 League of Nations: Treaty Series. Vol. 8. 1922, S. 181–185.
 Lietuvių Enciklopedija. T. 11. Boston, Mass. 1957.
 Encyclopedia Lituanica. Vol. 3. Boston, Mass. 1973.
 Priedītis, Ērichs Ēriks: Latvijas Valsts apbalvojumi un Lāčplēši = Latvian national decorations and holders of the Military Order „Lāčplēsis“. Rīga 1996. ISBN 9984-01-020-1
 Jankauskas, Vidmantas: Nepriklausomos Lietuvos generolai. Dalis 1. Vilnius 1998, S. 108–114. ISBN 9986-571-32-4
 Lesčius, Vytautas: Lietuvos kariuomenė 1918–1920. Vilnius 1998. ISBN 9986-03-393-4
 Baltic Biographical Index. 2. J – Q. München 1999. ISBN 3-598-33848-1
 Kavaliauskas, Vilius: Už nuopelnus Lietuvai = For merits to Lithuania: orders and medals of the Republic of Lithuania 1918–1940. [1.]2. Vilnius 2001–2003. ISBN 5-415-01592-2 (t. 1). ISBN 9986-767-10-5 (t. 2)
 Voennyj orden Svjatogo Velikomučenika i Pobedonosca Georgija: imennye spiski 1769–1920; biobibliografičeskij spravočnik / Federal’noe Archivnoe Agenstvo, Rossijskij Gosudarstvennyj Voenno-Istoričeskij Archiv. Otvetstvennyj sostavitel' V. M. Šabanov. Moskva 2004. ISBN 5-89577-059-2
 Lietuvos kariuomenės karininkai, 1918–1953 / [redakcinė komisija: pirmininkė Birutė Kulnytė… [et al.] T. 1-8. Vilnius: Lietuvos nacionalinis muziejus, 2001–2008

Šaltiniai

Nuorodos 
 Кавалеры ордена Святого Георгия IV класса K:ru:Кавалеры ордена Святого Георгия IV класса К
 Русская армия в Великой войне: Картотека проекта

Lietuvos generolai
Rusijos imperijos generolai
Lietuvos karybos pedagogai